open-index/open-wikipedia-markdown huggingface dataset:
Sanna Antikainen

**Sanna Maarit Antikainen** (o.s. **Vehviläinen**, s. 3. lokakuuta 1988 Kuopio) on suomalainen perussuomalainen poliitikko ja kansanedustaja. Hänet valittiin eduskuntavaaleissa 2019 kansanedustajaksi Savo-Karjalan vaalipiiristä.

## Tausta

Antikaisella on lastenkotinuoren tausta. Hän asui lastensuojelulaitoksessa 15–17-vuotiaana jouduttuaan isänsä pahoinpitelemäksi. Hänen molemmat vanhempansa kuolivat alkoholiin hänen ollessa 17–18-vuotias.

Antikainen valmistui lähihoitajaksi vuonna 2010 ja on työskennellyt sen jälkeen niin vanhustenhoidon, mielenterveystyön kuin lastensuojelunkin puolella. Vuonna 2019 hän valmistui sairaanhoitajaksi.

## Poliittinen toiminta
Antikainen aloitti poliittisen uransa Perussuomalaisissa Nuorissa, jonka Pohjois-Karjalan piiriä oli perustamassa. Kuntavaaleissa 2012 hänet valittiin Outokummun kaupunginvaltuuston jäseneksi. Hän toimi ensimmäisellä valtuustokaudellaan, 2013–2017, kaupungin sivistyslautakunnan jäsenenä. Vaaleissa 2017 hän oli kaupungin toiseksi eniten ääniä saanut ehdokas. Hänet valittiin vaalien jälkeen kaupunginhallituksen toiseksi varapuheenjohtajaksi. 

Antikainen oli ehdolla eduskuntaan ensimmäisen kerran vaaleissa 2015. Hän sai niissä 1&nbsp;540 ääntä, 11:nneksi eniten Savo-Karjalan perussuomalaisista ehdokkaista. Vaaleissa 2019 hän tuli valituksi saatuaan 5&nbsp;805 ääntä, eniten Savo-Karjalan perussuomalaisista ja seitsemänneksi eniten vaalipiirin kaikista ehdokkaista. Hänen kaksi kärkiteemaansa olivat maahanmuuttokriittisyys sekä heikompiosaisten asioiden eteenpäin vieminen. 

Eduskunnassa Antikainen toimii Suuren valiokunnan ja Tiedusteluvalvontavaliokunnan jäsenenä. 

Kansanedustajuuden ja kaupunginvaltuutetun aseman ohella Antikaisen luottamustehtäviin ovat kuuluneet muun muassa Perussuomalaisten Nuorten Pohjois-Karjalan piirin puheenjohtajuus 2013–2015, Perussuomalaisten Naisten Pohjois-Karjalan piirin puheenjohtajuus vuodesta 2018 ja Pohjois-Karjalan maakuntavaltuuston jäsenyys.

## Näkemykset
### Arvot
Antikainen sijoittuu vaalikonevastausten perusteella keskusta-oikeistoon. *[[Yle]]n* vaalikoneessa Antikainen sijoittuu arvoasteikolla vahvasti konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Antikaisen näkemykset ilmentävät kansalliskonservatismia (TAN).

## Yksityiselämä
Antikainen on naimisissa ja hänellä on kaksi poikaa.

### Uskonto
Antikainen on kertonut olevansa kristitty. Antikainen uskoo Jumalaan ja pitää uskonnollisia elementtejä jokseenkin tärkeinä keskeisissä elämäntapahtumissa. Hän katsoo, että hengellisyyttä voi harjoittaa ilman kirkkoja tai uskonnollisia toimituksia ja uskoo myös uskonnollisten tai hengellisten ihmeiden tapahtuvan.

## Lähteet

## Aiheesta muualla
* 
*Sanna Antikaisen kotisivu
Ingrid Daubechies

**Ingrid Daubechies** (s. 17. elokuuta 1954 Houthalen, Belgia) on belgialainen fyysikko ja matemaatikko, joka tunnetaan uraauurtavasta työstään aallokkeiden parissa.

Hänen työtään on sovellettu laajasti kuvankäsittelyssä ja aika-taajuusanalyysissä. Hänen merkittäviä saavutuksiansa ovat kompaktikantajaisten aallokkeiden sekä biortogonaalisten aallokekantojen kehittäminen. Näitä sovelletaan nykyään yleisesti digitaalisen datan pakkauksessa, esimerkiksi JPEG 2000:n häviöllisessä ja häviöttömässä versiossa sekä digimuotoisten elokuvien levityksessä.

## Elämäkerta
Ingrid Daubechies’n vanhemmat ovat Marcel ja Simone Daubechies. Hänen isänsä oli kaivosinsinööri ja äitinsä kriminologi. Daubechies opiskeli Vrije Universiteit Brusselissä fysiikkaa, josta valmistui 1975. Valmistumisen jälkeen hän jatkoi yliopiston teoreettisen fysiikan osastolla jatko-opiskelijana ja tutkimusassistenttina. Tässä tehtävässä hän jatkoi vuoteen 1984 asti. Hän väitteli tohtoriksi 1980. Hänen tutkintonsa kuului matemaattisen fysiikan piiriin. Vuonna 1987 Daubechies muutti pysyvästi USA:han naituaan miehensä A. Robert Calderbankin, ja aloitti työskentelyn AT&T:n Bell-laboratoriossa.

Vuonna 1987 Daubechies teki läpimurtonsa allokkeiden parissa. Sen jälkeen hän jatkoi Bell-laboratoriossa, mutta opetti välillä myös Rutgersin ja Michiganin yliopistoissa. Vuonna 1992 hän julkaisi kirjan *Ten lectures on wavelets*. Vuonna 1993 hän siirtyi matematiikan professoriksi Princetonin yliopistoon.

Vuonna 2010 hänet valittiin ensimmäisenä naisena Kansainvälisen matemaattisen unionin IMUn puheenjohtajaksi. Hän toimi puheenjohtajana vuosina 2011–2014.

## Teokset
* 

## Lähteet
*  (suomenkielisten termien lähde)
* 

### Viitteet
Irene Bae

**Bae Joo-hyun** (kor. 배주현), taiteilijanimeltään Irene, s. 29. maaliskuuta 1991, Daegu, Korean tasavalta), on eteläkorealainen laulaja, räppäri ja näyttelijä. Hän kuuluu tyttöryhmään Red Velvet.

## Filmografia
### Juontaa
* 2015 - *Music Bank*
### Elokuva
* 2015 - *SMTown: The Stage*
*2020 - Trolls World Tour: Baby Bun (ääni)
*2021 - Double Patty: Lee Hyun-ji (pääosa)
### TV-sarja
* 2016 - *[[Descendants of the Sun]]*
* 2017 - *Women at a Game Company*
*2017 - Level Up Project! Kausi 1
*2018 - Level Up Project! Kausi 2
*2018 - Level Up Project! Kausi 3

## Diskografia

### Ep:t

* Like a Flower (2024)

## Lähteet
Project-X (videopeli)

**Project-X** on Team 17:n kehittämä ja julkaisema shoot ’em up. Peli on julkaistu vuonna  Amigalle ja vuonna 1994 DOS:lle.

## Vastaanotto
Peli on saanut CU Amiga -lehden arvostelussa arvosanaksi 92&nbsp;%.

Peli on saanut The One -lehden arvostelussa arvosanaksi 90&nbsp;%.

## Lähteet

## Aiheesta muualla
* 
*
Yui Yatyer

**Yui Yatyer** (, 19. helmikuuta 1978 Thaimaa) on thaimaalainen laulaja. Hän on laulaja elokuvissa "Phok Miea Ma Duay Roea", "Noo Chob Chob", "Lueak Mia Bok Ma", "Wan Raek Joea Luay", "Hoa Hai Duay", "Khun Nai Kha Ma Lang Saab".
## Diskografia
### Studioalbumit
* Yui Pen Sao Laew 1st-12th ยุ้ยเป็นสาวแล้ว ชุด 1-12 (1995-2000)
* *Tam Ha Khoo Man* ชุด 13 ตามหาคู่หมั้น (2001)
* *Joe Hua Jai* ชุด 14 จอหัวใจ (2001)
* *Phuea Khao Thang Nan* ชุด 15 ผัวเขาทั้งนั้น (2002)
* *Ja Road Mai Niea* ชุด 16 จะรอดไหมเนี่ย (2002)
* *Rak Oaa Hai Roae Bap* ชุด 17 รักอ้อให้รอแป๊บ (2003)
* *Khad Khon Ru Jai* ชุด 18 ขาดคนรู้ใจ (2003)
* *Khon Thai Kluea Miea* ชุด 19 คนไทยกลัวเมีย (2003)
* *Sud Yod* ชุด 20 สุดยอด (2004)
* *Rak Kao Thee Khao Lueam* ชุด 21 รักเก่าที่เขาลืม (2005)
* *Man Tong Yang Nan See* ชุด 22 มันต้องยังงั้นซิ (2005)
* *Khon Thai Dueam* ชุด 23 คนไทยเดิม (2006)
* *Naa Taa Khun Khun* ชุด 24 หน้าตาคุ้นคุ้น (2007)
* *Phood Mai Kid* ชุด 25 พูดไม่คิด (2008)
* *Yuei Maa Laew Jaa* ชุด 26 ยุ้ยมาแล้วจ้า (2010)
* *Phee Klam Hua* ชุด 27 ผีคลำหัว (2018)

## Lähteet
Jintara Poonlarp

**Jintara Poonlarp** (, s. 6. maaliskuuta 1969, Thaimaa)  on thaimaalainen näyttelijä ja laulaja. Hän laulaa elokuvissa "Tao Ngoy", "Miss.Hien", "Rak Salay Dok Fai Baan", "Wan Puen Kien Jod May", "Chiwit Chan Khad Thue Mai Dai", "Mia Luang Thuang Sid".

## Diskografia
### Studioalbumit
*Took lauk auk rong rian (ถูกหลอกออกโรงเรียน)
*Wan puean kian jot mai (วานเพื่อนเขียนจดหมาย)
*Rai oi khoi rak (ไร่อ้อยคอยรัก)
*Songsan huajai (สงสารหัวใจ)
*Uaipon hai puean (อวยพรให้เพื่อน)
*Mor Lam Sa On+Luk Thung Sa on 1st-14th (หมอลำสะออน+ลูกทุ่งสะออน ชุด 1-14)
*Jintara Krob Krueang 1st-9th (จินตหราครบเครื่อง ชุด 1-9)

### Yksi albumi
*Tao Ngoy (เต่างอย)
*Phak Dee Tee Jeb (ภักดีที่เจ็บ)

## Lähteet
Keith Rowley

**Keith Rowley** (s. 22. huhtikuuta 1952) on PNM-puolueen (People's National Movement) poliitikko Trinidad ja Tobagosta. Hän toimii maansa pääministerinä vuodesta 2015 alkaen.

## Lähteet
Veli Pinomaa

**Veli Natanael Pinomaa**, vuoteen 1906 **Gulin** (7. tammikuuta 1892 Mikkeli – 6. heinäkuuta 1960 Helsinki) oli suomalainen ekonomi, järjestöjohtaja ja toimittaja. 

## Henkilöhistoria
Pinomaan vanhemmat olivat rovasti Arthur Lorenz Gulin ja Bertha Kristina Sarlin ja puoliso 1920–1953 Aili Vilma Lindfors. Pinomaa tuli ylioppilaaksi 1912 ja valmistui Helsingin kauppakorkeakoulusta 1915. Hän toimi Helsingin kaupungin elintarviketoimiston sihteerinä ja asiainvalvojana sekä maitokonttorin johtajana ja kaupungin keskuskeittolan sihteerinä ja va. johtajana 1918–1921, Suomen käsityö- ja teollisuusliiton sihteerinä 1920–1947, Suomen kultaseppien liiton asiamiehenä vuodesta 1926 ja Suomen huonekalukauppiatten liiton 1928–1934, Kotioteollisuuden edistämissäätiön hallituksen jäsenenä 1945–1947 ja asiamiehenä vuodesta 1948 ja Optisen alan keskusliiton asiamiehenä vuodesta 1952. Pinomaa oli *Kultaseppien Lehden* toimitussihteeri vuodesta 1926, *Puuteoksen* 1929–1933  ja *Käsityö ja Teollisuus* -lehden toimitussihteeri 1928–1947 ja päätoimittaja 1938–1947.

## Julkaisuja
* *[[Viktor Julius von Wright]]: käsityöläisveteraanin muistelmia*, 1931
* *Guldsmedstidning: silverveckan : 6.XII.–12.XII.1936*, 1936
* *Kultaseppien lehti: juhlajulkaisu*, 1938, toimitettu valikoidulle juhlaloistoyleisölle, n:o 10B, Lauri Viljasen täyttäessä 15.12.1938 50 vuotta.

## Lähteet
RCTV

**RCTV** (**Radio Caracas Televisión**) on venezuelalainen televisiokanava, joka perustettiin 15. marraskuuta 1953. Maanpäällisessä verkossa RCTV lopetti lähetyksensä 27. toukokuuta 2007, jolloin sen taajuuksilla aloitti uusi valtion omistama kanava TVes. Syynä sulkemiseen lienee RCTV:n kohdistama kritiikki presidentti Hugo Chávezia kohtaan, mikä johti siihen, ettei kanavan toimilupaa uusittu. Venezuelan oppositiossa kanavan lakkauttaminen nostatti kritiikkiä, sillä se nähtiin yrityksenä vaimentaa vasemmistolaispresidentin arvostelu.  RCTV palasi eetteriin uudelleen 16. heinäkuuta 2007 maksullisena kaapelikanavana. Kanavan toiminta loppui jälleen 24. tammikuuta 2010.

## Lähteet

## Aiheesta muualla
* RCTVin verkkosivut
Helmi Koskimies

**Helmi Loviisa Koskimies**, sukunimi vuoteen 1907 *Forsman* (18. huhtikuuta 1869 Hämeenkyrö – 22. lokakuuta 1947 Tampere) oli suomalainen Tampereen talouskoulun pitkäaikainen johtaja. Koskimies oli koulun johtajana 1897–1937.

Koskimiehen vanhemmat olivat filosofian maisteri, valtiopäivämies, maanviljelijä Johan (Juho) Rudolf Forsman (1841–1903) ja Hilma Johanna Finnberg. Hän kävi tyttökoulun 1887 ja suoritti talousopiston kurssin 1897. 

Tampereen talouskoulu oli perustettu 1891. Koulussa annettiin käytännön talousopetusta aluksi kolmella eri luokalla. Alimmalla luokalla opetettiin työläiskotien naisille keittiötaitojen alkeita, toisella luokalla koulutettiin palvelijattaria ja kolmannella luokalla valmennettiin perheenemäntiä hoitamaan omia talouksiaan. Koulu toimi ensin vuokratiloissa kunnes 1905 sille valmistui oma, arkkitehti Wivi Lönnin suunnittelema koulutalo Tampereen Koulukadun varrelle. Vuodesta 1907 alkaen koulussa toimi vain perheenemäntiä valmentava luokka.

Koskimies teki opintomatkoja 1901 Skandinaviaan ja Saksaan sekä 1907 ja 1913 Ruotsiin. Hänen kaudellaan koulussa alettiin myös opettaa kotitalouteen liittyviä teoriatietoja ja opetusohjelmaan lisättiin ruuan valmistuksen, terveysopin ja kirjanpidon oheen myös kemia ja puutarhaoppi. Kouluun perustettiin 1906 oma puutarha ja muista Suomen talouskouluista poiketen koulussa opetettiin jatkossa myös puutarhanhoitoa.

Helmi Koskimies julkaisi Tampereen tyttöjen ammattikoulun johtajan Eva Somersalon kanssa vuonna 1932 keittokirjan *Keittotaito – Koteja ja kouluja varten*, josta on vuoteen 2000 mennessä otettu 49 painosta, tosin vuodesta 1964 alkaen sisällöltään täysin uudistettuina.

Helmi Koskimiehen veli oli Laitilan virkatalon vuokraaja, kunnanesimies Eero Koskimies (1880–1918) jonka punaiset surmasivat Suomen sisällissodan aikana Hämeenkyrössä maaliskuun lopulla 1918. Eero Koskimies oli kirjailija Frans Emil Sillanpään hyvä ystävä ja hän oli esikuvana Sillanpään Hurskas kurjuus-romaanin Paitulan herralle. 

## Teoksia
* *Tampereen talouskoulu 1892–1922 : synty, kehitys ja nykyinen toiminta*. Tampereen talouskoulu, Tampere 1922
* *Keittotaito : koteja ja kouluja varten* ; kirj. Helmi Koskimies ja Eva Somersalo. WSOY 1932,  2. lisätty painos 1933, 3.lisätty ja korjattu painos 1933, 4. lisätty ja korjattu painos 1934, 5. korj. painos 1936, 7. laajennettu painos 1939, 24. täysin uusittu painos 1962 ja uud. painokset sen jälkeen toimittaneet Elli Lehtinen ja Salme Tetri, 49. painos 2000

## Suomennoksia
* *Kotileipuri* ; mukaillen suomentanut H. H. WSOY 1914

## Lähteet
Luhangan kirkonkylä

**Luhangan kirkonkylä** on Luhangan kunnan hallinnollinen keskuskylä Keski-Suomessa, Päijänteen itärannan lahden, Tammiselän rannalla. Kirkonkylältä on maanteitse maakuntakeskus, yliopistokaupunki Jyväskylään noin 61 kilometriä, noin tunnin ajomatka. 

Tilastokeskuksen vuoden 2019 lopun väestötietojen mukaan koko Luhangan kunnan väkiluku 690. Kunnan haja-asutusalueilla heistä asui 681 ihmistä ja tuntematon asuinpaikka oli yhdeksällä ihmisellä. Koska kaikki luhankalaiset asuivat haja-asutusalueilla, ei Luhangan kirkonkyläkään ole taajama (vähintään 200 asukkaan taajaan asuvia ihmisten asuinalue), vaan alle 200 asukaan kylä. Kuntana Luhanka on kuitenkin ollut muuttovoittoinen 2010-luvulla. 

Kylästä toimii kyläkauppa, huoltoasema, sekatavarakauppa, kaksi ravintolaa ja hostelli sekä Luhangan terveysasema ja Luhangan pääkirjasto. Kylässä on myös Luhangan kirkko ja hautausmaa. Huomionarvoinen on myös Luhangan palvelukeskus Tuuliharju. Palvelukeskus Tuuliharjussa on 13 paikkainen ympärivuorokautisen palveluasumisen yksikkö ja kahdeksan palveluasumiseen tarkoitettua asuntoa (tukiasunnot). 

Kirkonkylällä ei ole peruskoulua, sillä kunnan ainoa alakoulu, nykyinen Luhangan koulu toimii 12 kilometrin päässä Tammijärvellä.

## Lähteet

## Aiheesta muualla
* Luhangan kunnan kotisivut
Aed Carabao

**Aed Carabao** (, s. 9. marraskuuta 1954 Suphanburi, Thaimaa) on thaimaalainen laulaja ja näyttelijä. Hän kuuluu Carabao-rockyhtyeeseen.

## Diskografia
### Studioalbumit
* "Kam Phu Cha" (1984)
* "Tham Muea" (1988)
* "Kon Bueng" (1990)
* "No Ploblem" (1990)
* "World Folk Zen" (1991)
* "Prusapha" (1992)

### Singlet
*"Khri Kha Pra Cha Chon"
*"Khwan Thai Jai Neung Deaw"
*"Tsunami"
*"When Whak"
*"Jed Tula Lod Thong Kreung Sao"
*"Thep Pa Chao Dan Khun Thot 

## Lähteet
Nomen nescio

**Nomen nescio** (lyhenne *N.N.* tai *NN*) tarkoittaa anonyymiä tai tuntematonta henkilöä. Termi tulee latinan kielestä ja tarkoittaa kirjaimellisesti ”en tiedä nimeä”. 

Termiä käytetään useimmiten lyhennetyssä muodossa N.N. muun muassa poliisin dokumenteissa merkitsemään tuntematonta epäiltyä tai henkilöä, joka kieltäytyy antamasta nimeään.  

Termiä käytetään yleisesti shakkipelien pisteytyksessä silloin, kun pelaajan nimi on tuntematon, tai kokeneen pelaajan vastustajien merkitsemiseen simultaanipeleissä.

Sukututkimuksessa lyhennettä käytetään usein merkitsemään tuntematonta tai osittain tuntematonta nimeä (esimerkiksi *NN Virtanen*). 

## Katso myös
* Matti Meikäläinen

## Lähteet
Kang Seul-gi

**Kang Seul-gi** (, s. 10. helmikuuta 1994, Ansan, Korean tasavalta), on eteläkorealainen laulaja ja näyttelijä. Hän kuuluu tyttöbändiin Red Velvet ja tunnetaan lyhyesti nimellä **Seulgi**. Hänen ensimmäinen soololevynsä on *[[28 Reasons]]*.

## Filmografia
### Juontaa
* 2017 - Idol Drama Operation Team
* 2018 - Law of the Jungle in Mexico
* 2018 - Cool Kids
### Elokuva
* 2015 - *SMTown: The Stage*
### TV-sarja
* 2016 - *[[Descendants of the Sun]]*
### Musiikkiteatteri
* 2014 - *School Oz*

## Diskografia
### EP-levyt
* 

## Lähteet
Chaiya Mitchai

**Chaiya Mitchai** (, 5. huhtikuuta 1974 Thaimaa)  on thaimaalainen laulaja. Hän on laulaja elokuvissa "Nam Ta La Sai", "Kra Tom Sao Mein", "Luk Thee Took Lueam", "Khoy Nang Thee Angthong", "Kra Thong Long Thang", "Mai Thammada"
## Diskografia
### Studioalbumit
* Jao baao som-mut (เจ้าบ่าวสมมุติ)
* Gra-tom saao mern (กระท่อมสาวเมิน)
* Gra-tong long taang (กระทงหลงทาง)
* Look tòok leum (ลูกถูกลืม)
* San-yaa-2-bpee (สัญญา 2 ปี)
* Gra-tong teung fang (กระทงถึงฝั่ง)
* Jai pee yang mee rak (ใจพี่ยังมีรัก)
* Fah Kieng Dao (ฟ้าเคียงดาว)

## Lähteet
Eurynome (Nisoksen tytär)

**Eurynome** () on kreikkalaisessa mytologiassa Megaran kuninkaan Nisoksen tytär ja Bellerofonin äiti. Bellerofonin isä oli Poseidon, mutta Eurynomen puolisoksi mainitaan Glaukos.

## Lähteet
Fabulinus

**Fabulinus** (*fabulari*, puhua) on roomalaisessa mytologiassa vähäinen imeväisten jumala. Hän vastaa lapsen ensi sanoista.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Kai (korealainen laulaja)

**Kim Jong-in** (, s. 14. tammikuuta 1994 , Etelä-Jeolla, Korean tasavalta), on eteläkorealainen laulaja ja näyttelijä. Hän kuuluu poikabändiin EXO

## Filmografia
### TV-sarja
* 2018 - Under Nineteen
### Draama
*2012 - To The Beautiful You
*2015 - Exo Next Door
*2016 - Choco Bank
*2016 - First Seven Kisses
*2017 - Andonte
*2018 - Spring Has Come
*2018 - Miracle That We Met

## Lähteet

## Aiheesta muualla
*
Angela Malestein

**Angela Malestein** (s. 31. tammikuuta 1993 Spakenburg) on alankomaalainen käsipalloilija. Hän on pelannut Alankomaiden maajoukkueessa yli 120 ottelua vuodesta 2009 alkaen. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Malestein on seuratasolla pelannut Saksassa vuodesta 2012, ensin kaksi vuotta HSG Blomberg/Lippessä ja vuodesta 2014 SG BBM Bietigheimissa.

## Lähteet
František Plesnivý

**František Plesnivý** (4. huhtikuuta 1845 – 9. elokuuta 1918) oli itävalta-unkarilainen arkkitehti, joka oli tunnettu varhaisista jugendtyylisistä- ja myöhemmistä utilitaristisista suunnittelutöistään.

Hänen suunnittelemiaan rakennuksia onmuun muassa Ettrichova Vila, joka Jaroměřin kaupungissa (nykyisessä Tšekin tasavallassa). Ettrichova Vila esiintyy Jan Hřebejkin vuoden 2000-elokuvassa *Musíme si pomáhat*, ja 1800-luvun lopulla taloa suosivat ihailijat, kuten keisari Frans Joosef I.

Vuonna 1897 František Plesnivý suunnitteli ja rakensi perheelleensä huvilan Villa Gabrielan Hradec Královeen kaupunkiin. 1900-luvun alussa Plesnivý suunnitteli ja rakensi myös kirkkoja, tehtaita ja julkisia rakennuksia, kuten vesitorneja. Hän kuoli 9. elokuuta 1918 Villa Gabrielassa, Hradec Královéssa.

## Palkinnot
Vuonna 1898 Plesnivý sai arkkitehtuurin ja tekniikan näyttelyssä Prahan kaupungin hopeamitalin.

## Lähteet

## Aiheesta muualla

* Pencák, Marcel, "Kaple Neposkvrněného početí Panny Marie", *Hradec Králové Architecture Manual*, 2024.
Lois Abbingh

**Lois Abbingh** (s. 13. elokuuta 1992 Groningen) on alankomaalainen käsipalloilija. Hän on pelannut Alankomaiden maajoukkueessa toistasataa ottelua vuodesta 2010 alkaen. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Abbingh on seuratasolla pelannut kotimaansa lisäksi Saksassa VfL Oldenburgissa vuosina 2010–2014, Romaniassa HCM Baia Maressa 2014–2016, Ranskassa Issy Paris Handissa 2016–2018 sekä Venäjällä Rostov-Donissa vuodesta 2018.

## Lähteet
Nycke Groot

**Cornelia Nycke Groot** (s. 4. toukokuuta 1988 Alkmaar) on alankomaalainen käsipalloilija. Hän on pelannut Alankomaiden maajoukkueessa 141 ottelua vuosina 2007–2018 ja tehnyt niissä 439 maalia. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Groot on seuratasolla pelannut kotimaansa lisäksi Tanskassa Team Tvis Holstebrossa vuosina 2006–2011 ja FC Midtjyllandissa 2011–2015 sekä Unkarissa Győri ETO KC:ssa 2015–2019. Vuodesta 2019 hän pelaa Tanskassa Odense Håndboldin joukkueessa.

## Lähteet
Kelly Dulfer

**Kelly Dulfer** (s. 21. maaliskuuta 1994 Schiedam) on alankomaalainen käsipalloilija. Hän on pelannut Alankomaiden maajoukkueessa lähes sata ottelua. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Dulfer on seuratasolla pelannut kotimaansa lisäksi Saksassa VfL Oldenburgissa vuosina 2015–2017 ja Borussia Dortmundissa vuodesta 2019 sekä Tanskassa København Håndboldissa 2017–2019.

## Lähteet
(r)Evolution

**(r)Evolution** on ruotsalaisen power metal -yhtye HammerFallin yhdeksäs studioalbumi. Se julkaistiin vuonna 2014 levymerkillä Nuclear Blast.

## Kappaleet

## Kokoonpano
* Joacim Cans – laulu
* Oscar Dronjak – kitara, koskettimet, taustalaulu, tuotanto
* Pontus Norgren – kitara, taustalaulu, tuotanto
* Fredrik Larsson – basso, taustalaulu
* Anders Johansson – rummut

### Vierailijat
* James Michael – laulu kappaleessa 6
* Mats Leven – taustalaulu

### Tuotanto
* Fredrik Nordström – tuotanto
* James Michael – tuotanto

## Arvostelut
* Imperiumi: 8-/10
* Kaaoszine: 
* Metalliluola: 

## Lähteet

## Aiheesta muualla
* 
*
Tess Wester

**Tess Wester** (s. 19. toukokuuta 1993 Heerhugowaard) on alankomaalainen käsipalloilija, pelipaikaltaan maalivahti. Hän on pelannut Alankomaiden maajoukkueessa vuodesta 2012. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Wester on seuratasolla pelannut kotimaansa lisäksi Saksassa VfL Oldenburgissa vuosina 2011–2015 ja SG BBM Bietigheimissa 2015–2018 sekä Tanskassa 	Odense Håndboldissa vuodesta 2018.

## Lähteet
Jacob Rees-Mogg

**Jacob William Rees-Mogg** (s. 24. toukokuuta 1969 Hammersmith, Britannia) on brittiläinen konservatiivipoliitikko, joka on toiminut liiketoiminta-, energia- ja teollisuusstrategiaministerinä syyskuusta 2022 lähtien. Aiemmin hän on toiminut brexit-mahdollisuuksien ja hallinnon tehokkuuden apulaisministerinä vuonna 2022 sekä alahuoneen johtajana ja Lord President of the Councilina vuosina 2019–2022. Hän oli Yhdistyneen kuningaskunnan alahuoneen jäsen vuodesta 2010 kesäkuuhun 2024, jolloin hän hävisi paikkansa työväenpuolueen ehdokkaalle Dan Norrisille. 

Katolinen, Etonin kuuluisan poikakoulun kasvatti ja brittiläistä yläluokkaa edustava Rees-Mogg nousi aikanaan kovan brexitin johtohahmoksi. Rees-Mogg aloitti julkisen uransa nuorena, ja jo hänen ollessaan 16-vuotias hänestä sanottiin: ”Jacobia on haastateltu niin usein, että hän uskoo jo oppineensa taidon.” Rees-Moggia on pidetty niin elitistisenä ja vanhoillisena, että hän on saanut lempinimen ”kunnianarvoisa jäsen 1700-luvulta”, kun brittiparlamentin jäseniä on tapana kutsua parlamentissa vaalipiirin mukaan, esimerkiksi ”kunnianarvoisa jäsen Chesterfieldistä”.

## Perhe

Rees-Moggin puoliso on Helena Anne Beatrix Wentworth Fitzwilliam de Chair. Heillä on kuusi lasta. Hänen isänsä oli William Rees-Mogg, joka toimi *[[The Times]]in* päätoimittajana vuosina 1967–1981. Rees-Moggin sisko Annunziata Rees-Mogg toimi Brexit Party -puolueen (nykyinen Reform UK) europarlamenttiedustajana vuosina 2019–2020.

## Lähteet

## Aiheesta muualla
Jussi Wihonen

**Ale Jussi Wihonen** (s. *Juha Vihonen*, 20. helmikuuta 1963 Joensuu) on suomalainen perussuomalainen poliitikko, Joensuun kaupunginvaltuutettu ja entinen kansanedustaja. Hänet valittiin eduskuntaan vuoden 2019 eduskuntavaaleissa Savo-Karjalan vaalipiiristä.

## Poliittinen toiminta
Wihonen on toiminut Joensuun kaupunginvaltuutettuna vuodesta 2005 alkaen ja ollut kaupunginhallituksessa vuosina 2005–2008 ja 2013–2017. Ennen perussuomalaisiin siirtymistä Wihonen oli kokoomuksen kaupunginvaltuutettu Joensuussa. Wihonen erosi kokoomuksen valtuustoryhmästä vuoden 2012 toukokuussa. Vuoden 2015 eduskuntavaaleissa hän sai 2 445 ääntä eikä tullut valituksi. Vuoden 2019 eduskuntavaaleissa Wihonen nousi eduskuntaan 5 748 äänellä. Politiikan ulkopuolella hän on toiminut kauppiaana. Vuoden 2023 eduskuntavaaleissa Wihonen sai 2558 ääntä eikä tullut valituksi.

## Lähteet
Estavana Polman

**Estavana Polman** (s. 5. elokuuta 1992 Arnhem) on alankomaalainen käsipalloilija. Hän on pelannut Alankomaiden maajoukkueessa toistasataa ottelua ja tehnyt niissä yli 400 maalia. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Polman on seuratasolla pelannut Tanskassa vuodesta 2011 alkaen, ensin kaksi vuotta SønderjyskEssä ja sen jälkeen Team Esbjergissä.

Polman elää jalkapalloilija Rafael van der Vaartin kanssa ja heillä on kesäkuussa 2017 syntynyt lapsi.

## Lähteet
Jasmina Janković

**Jasmina Janković** (s. 6. joulukuuta 1986 Doboj, Bosnia ja Hertsegovinan ST, Jugoslavia) on alankomaalainen käsipalloilija, pelipaikaltaan maalivahti. Hän on pelannut Alankomaiden maajoukkueessa lähes sata maaottelua. Hän on saavuttanut MM-kilpailuissa pronssia vuonna 2017 ja EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Janković on seuratasolla pelannut kotimaansa lisäksi Tanskassa GOG Svendborg TGI:ssä vuosina 2004–2005 ja Odense HF:ssä 2008–2009, Saksassa SVG Cellessä 2009–2010, Buxtehuder SV:ssä 2010–2011, Frisch auf Göppingenissä 2011–2014 ja uudelleen vuodesta 2019 ja TuS Metzingenissä 2014–2018 sekä Ranskassa Toulon Saint Cyr Var Handballissa 2018–2019.

## Lähteet
Helena Luoma

**Helena Luoma** (o.s. **Ingelius**; 20. joulukuuta 1853 Turku – 10. tammikuuta 1924 Sippola) oli suomalainen kuurojen opettaja ja kuurojen koulun perustaja.

Luoman vanhemmat olivat lääninrovasti Oskar Ferdinand Ingelius ja Helena Josefina Bäckman. Hänen puolisonsa oli vuodesta 1891 kuuromykkäinkoulun johtaja Ernesti Luoma. Heillä oli yksi tytär. Hän kävi Turussa Heurlinin koulun 1871 ja Läroanstalt för fruntimmer 1873–1875 ja Taideyhdistyksen Turun piirustuskoulun 1870–1871. Vuonna 1884 hän oli tutustumassa Ruotsissa ja Tanskassa kuurojenkouluihin, kuten Manillan kouluun.

Luoma opetti Heurlinin koulussa tuntiopettajana ja valmistavassa koulussa parina lukukautena 1871. Hän perusti 1881 Huittisiin yksityisen kuurojen koulun nimellä Hefata ja johti sitä vuoteen 1891. Sen jälkeen hän toimi 1891–1894 Hauholla opettajana, kunnes siirtyi miehensä kanssa juuri perustettuun Jyväskylän kuuromykkäin kouluun ajaksi 1894–1910. Hän edisti naiskäsiteollisuutta eri paikkakunnilla ja sai palkintoja ja tunnustuksia useissa käsiteollisuusnäyttelyissä.

Helena Luoma kuoli Sippolassa tyttärensä luona ollessaan siellä joulunvietossa.

## Julkaisut
* Hymn att avsjungas vid öppnandet av sjätte nordiska mötet för abnormsaken 24/7 1912. Helsingfors: kustantaja tuntematon, 1912.
* Dövstumskolan i Jakobstad 1863-1913. Jakobstad: Dövstumskolan i Jakobstad, 1913

## Lähteet
Herttuala

**Herttuala** on yksi Kangasalan osa-alueista lähellä kaupungin keskustaa. Taivallammen luoteisosa ja Kirkkojärven itäosa sijaitsevat siellä.
Sanne van Olphen

**Sanne van Olphen** (s. 13. maaliskuuta 1989 Haag) on alankomaalainen käsipalloilija. Hän on pelannut Alankomaiden maajoukkueessa 87 ottelua ja tehnyt niissä 140 maalia vuosina 2006–2018. Hän on saavuttanut MM-kilpailuissa hopeaa vuonna 2015 ja EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Van Olphen on seuratasolla pelannut kotimaansa lisäksi Tanskassa SønderjyskEssä vuosina 2011–2014 ja Viborg HK:ssa 2017–2018 sekä Ranskassa Toulon Saint Cyr Var Handballissa 2014–2017.

## Lähteet
Danick Snelder

**Danick Snelder** (s. 22. toukokuuta 1990 Pijnacker) on alankomaalainen käsipalloilija. Hän on pelannut Alankomaiden maajoukkueessa yli 150 ottelua ja tehnyt niissä yli 350 maalia. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Snelder on seuratasolla pelannut kotimaansa lisäksi Saksassa Thüringer HC:ssä vuosina 2010–2016 ja Unkarissa Ferencvárosi TC:ssä vuodesta 2016.

## Lähteet
Yvette Broch

**Yvette Broch** (s. 21. joulukuuta 1990 Monster) on alankomaalainen käsipalloilija. Hän on pelannut Alankomaiden maajoukkueessa yli sata ottelua. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Broch on seuratasolla pelannut kotimaansa lisäksi Espanjassa Helvetia Alcobendasissa vuosina 2010–2011, Ranskassa Metz Handballissa 2011–2015 ja Unkarissa Győri ETO KC:ssä 2015–2018.

## Lähteet
Michelle Goos

**Michelle Goos** (s. 27. joulukuuta 1989 Amsterdam) on alankomaalainen käsipalloilija. Hän on pelannut Alankomaiden maajoukkueessa yli 80 ottelua. Hän on saavuttanut MM-kilpailuissa hopeaa vuonna 2015 ja EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.

Goos edusti seuratasolla pitkään kotimaansa VOC Amsterdamia ja on lisäksi pelannut Saksassa Buxtehuder SV:ssä vuosina 2016–2018 ja Neckarsulmer Sport-Unionissa vuodesta 2018.

## Lähteet
Haitin jääkiekkomaajoukkue

**Haitin jääkiekkomaajoukkue** edustaa Haitia kansainvälisissä jääkiekko-otteluissa. Haitin joukkue on Kansainvälisen jääkiekkoliiton IIHF:n ulkopuolinen epävirallinen maajoukkue. Joukkue on pelannut vain yhden näytösottelun. Kanadan Quebecissa 23. huhtikuuta 2017 pelatussa ottelussa Haitin joukkue hävisi Libanonin joukkuelle maalein 7–4. Haitin joukkueessa pelasi muiden muassa entinen NHL-pelaaja Georges Laraque. Joukkuetta valmensi kanadalainen Robert Haddock.

## Lähteet
Ranta-Koivisto

**Ranta-Koivisto** on yksi Kangasalan osa-alueista ja kaupunginosa 11 kaupungin keskustan lounaispuolella. Siellä sijaitsee muutamia järviä kuten Kirkkojärvi, Ahuli ja Roine.

## Lähteet
Pohjois-Makedonian parlamentti

**Pohjois-Makedonian parlamentti** on Pohjois-Makedonian korkein lainsäädäntöelin. Yksikamarisessa parlamentissa on 120 paikkaa.

## Paikat puolueittain (2020)

Lähde: 

## Lähteet
* https://www.sobranie.mk/biography.nspx
* https://www.sobranie.mk/current-structure.nspx
* https://www.sobranie.mk/assembly-palace.nspx
* http://www.electionguide.org/elections/id/2977/

### Viitteet
Jessy Kramer

**Jessy Kramer** (s. 16. helmikuuta 1990 Zijdewind) on alankomaalainen käsipalloilija. Hän on pelannut Alankomaiden maajoukkueessa 128 ottelua ja tehnyt niissä 95 maalia. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018.

Kramer on seuratasolla pelannut kotimaansa lisäksi Saksassa Frankfurter HC:ssä vuosina 2010–2012 ja HC Leipzigissa 2012–2013, Norjassa Vipers Kristiansandissa 2013–2016 sekä Ranskassa Toulon Saint Cyr Var Handballissa vuodesta 2016.

## Lähteet
Debbie Bont

**Debbie Bont** (s. 9. joulukuuta 1990 Volendam) on alankomaalainen käsipalloilija. Hän on pelannut Alankomaiden maajoukkueessa vuodesta 2009 alkaen 153 ottelua ja tehnyt niissä 300 maalia. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018.

Bont on seuratasolla pelannut kotimaansa lisäksi Tanskassa FC Midtjyllandissa vuosina 2011–2012 ja København Håndboldissa vuodesta 2015 sekä Saksassa HC Leipzigissa 2012–2014.

## Lähteet
Lynn Knippenborg

**Lynn  Knippenborg** (s. 7. tammikuuta 1992 Winterswijk) on alankomaalainen käsipalloilija. Hän on pelannut Alankomaiden maajoukkueessa vuodesta 2012 alkaen 98 ottelua ja tehnyt niissä 123 maalia. Hän on saavuttanut MM-kilpailuissa hopeaa vuonna 2015 ja pronssia vuonna 2017 sekä EM-kilpailuissa hopeaa vuonna 2016 ja pronssia vuonna 2018.

Knippenborg on seuratasolla pelannut kotimaansa Dalfsen Handbal -seuran lisäksi Norjassa Vipers Kristiansandissa vuosina 2014–2016, Saksassa Buxtehuder SV:ssä 2016–2018 ja Tanskassa TTH Holstebrossa 2018–2019.

## Lähteet
Maura Visser

**Maura Visser** (s. 1. kesäkuuta 1985 Haag) on alankomaalainen käsipalloilija. Hän on pelannut Alankomaiden maajoukkueessa yli 130 ottelua ja tehnyt niissä yli 400 maalia. Hän on saavuttanut EM-kilpailuissa hopeaa vuonna 2016 ja pronssia vuonna 2018.

Visser on seuratasolla pelannut kotimaansa lisäksi Tanskassa Horsens HK:ssa vuosina 2007–2009, KIF Vejenissä 2009–2011 ja Viborg HK:ssa 2014–2015 sekä Saksassa HC Leipzigissa 2011–2014 ja SG BBM Bietigheimissa vuodesta 2015.

## Lähteet
Delaila Amega

**Delaila Amega** (s. 21. syyskuuta 1997 Heerhugowaard) on alankomaalainen käsipalloilija. Hän on pelannut Alankomaiden maajoukkueessa 17 ottelua ja tehnyt niissä 30 maalia. Hän on saavuttanut EM-kilpailuissa pronssia vuonna 2018.

Amega on seuratasolla pelannut kotimaassaan Westfriesland SEW:ssä vuosina 2013–2014 ja HV Quintusissa 2014–2016 sekä Saksassa TuS Metzingenissä vuodesta 2016.

## Lähteet
Adamas

**Adamas** tai **Adammas** on nasseenilaisten gnostilaisen lahkon mukaan luoja ja alkuolento. Fryygiassa Adamasta pidettiin kosmoksen androgyynisenä voimana, "aionien vanhempana".

## Lähteet
* Jordan, Michael: Encyclopedia of Gods. Kyle Cathie Limited, 1992. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Hanna-Marilla Zidan

**Hanna-Marilla Zidan** (s. 17. joulukuuta 1989 Riihimäki) on suomalainen poliitikko ja oikeustieteilijä. Hänet valittiin toukokuussa 2017 Vasemmistonuorten puheenjohtajaksi, ja hän jatkoi tehtävässä vuoden 2019 loppuun. Tätä ennen hän oli toiminut järjestön kansainvälisten asioiden jaoston puheenjohtajana, vuonna 2015 Pohjoismaiden Vasemmistonuorten (Socialistisk Ungdom i Norden, SUN) puheenjohtajana sekä vuosina 2016–2017 Pohjola-Nordenin Nuorisoliiton varapuheenjohtajana. 

Vasemmistonuoret sai Zidanin puheenjohtajakaudella julkisuutta muun muassa vuoden 2017 Yläluokkasafari-tempauksen ja vuoden 2018 Ilmianna pomosi -kampanjan myötä. Kesäkuussa 2018 Zidan pani Vihreiden nuorten puheenjohtajan Iiris Suomelan kanssa vireille Suostumus 2018 -kansalaisaloitteen, jonka tavoitteena on muuttaa raiskauksen määritelmä Suomen laissa suostumusperusteiseksi. Aloite ylitti 50&nbsp;000 kannatusilmoituksen rajan saman vuoden marraskuussa.
 
Zidan syntyi suomalais-palestiinalaiseen perheeseen. Hänen vanhempansa tapasivat toisensa Unkarissa. Hänen äidinpuoleinen isoisänsä oli suomalainen ammattiyhdistysjohtaja ja poliitikko Aarno Aitamurto. Zidan on opiskellut Helsingin yliopiston oikeustieteellisessä tiedekunnassa ja työskennellyt Suomen Ammattiliittojen Keskusjärjestö SAK:ssa sekä Suomen Journalistiliitossa. 

## Lähteet
Ida Pfeiffer

**Ida Pfeiffer**  (1797–1858) oli itävaltalainen tutkimusmatkailija ja matkakirjailija, joka teki kaksi maailmanympärimatkaa. Vuodesta 1842 kuolemaansa saakka hän matkaili etäisissä maailmankolkissa ja tarjosi lukijoilleen viihdettä ja tietoja kaukaisista maista.

Ida Pfeiffer, omaa sukua Reid, kasvoi kuuden veljen kanssa, ja sai samanlaisen kohtelun ja koulutuksen kuin veljensä. 22-vuotiaana hän meni naimisiin huomattavasti itseään vanhemman virkamiehen kanssa. He saivat kaksi poikaa. Vuonna 1835 puolisot muuttivat erilleen, 1842 pojat olivat aloittaneet oman elämänsä ja Ida Pfeiffer saattoi vapaana perhevelvoitteista aloittaa itsenäisen matkailun.

Ensimmäinen matka oli eräänlainen pyhiinvaellus Raamatun paikkoihin. Hän matkasi Tonavaa pitkin Mustalle merelle, sieltä Istanbuliin (silloinen Konstantinopoli), Jerusalemiin ja Kairoon. Sieltä hän jatkoi Suezin niemimaalle ja Italian kautta kotiin. Matkakertomus ilmestyi vuonna 1846, ja siitä saamillaan tuloilla Pfeiffer rahoitti seuraavan matkansa Islantiin. Islannin ja Skandinavian matkan jälkeen hän päätti kiertää koko maailman. Reitti vei Etelä-Amerikkaan ja sieltä Tahitille, Kiinaan, Intiaan ja Persian ja Venäjän kautta kotiin. Toinen matka alkoi Etelä-Afrikasta, mistä hän matkusti Singaporeen, Borneolle, Indonesiaan, San Franciscoon, Andeille ja neljän vuoden kuluttua kotiin. Tästä matkasta tehdystä kirjasta tuli menestysteos. Hänet kutsuttiin Berliinin ja Pariisin maantieteellisten seurojen jäseneksi, mutta Britanian Royal Geographical Society ei vieläkään hyväksynyt naisia jäsenikseen.

Viimeisellä matkallaan Madagaskarille Pfeiffer jäi vangiksi, sairastui trooppiseen kuumeeseen johon hän kuoli kotona Wienissä.

## Lähteet
Scafell Pike

**Scafell Pike** on 978 metriä korkea vuori Cumbrian kreivikuntaan kuuluvalla Englannin järviseudulla. Se on Englannin korkein vuori, ja lähin sitä korkeampi huippu on 150 kilometrin päässä Walesissa sijaitseva Carnedd Llewelyn. Vuoren arvioidaan muodostuneen yli 450 miljoonaa vuotta sitten osana Borrowdalen vulkaanista ryhmää, johon kuuluu myös muita magmakivimuodostumia.

Leconfieldin paroni Charles Wyndham lahjoitti Scafell Pikea ympäröivät maat National Trustille vuonna 1919, jotta vuoresta tehtäisiin muistomerkki ensimmäisessä maailmansodassa kaatuneille järviseudun miehille. Huipulla vierailee arviolta jopa  ihmistä vuosittain.

## Nimi
Vuoren nimi oli alun perin *The Pikes of Sca Fell* eli ’Scavuoren huiput’ ja sillä viitattiin päähuipun lisäksi *Broad Cragin* ja *Ill Cragin* sivuhuippuihin. Nimi merkittiin maastokarttaan vahingossa nykyisessä muodossa ja se jäi yleiseen käyttöön.

## Vuoret ja huiput

Scafell Pike on osa Scafellin massiivia, yli 760 metrin korkeudessa levittäytyvää ylätasankoa, jota peittää Englannin laajin ja korkeimmalla sijaitseva louhikko. Muita massiiviin kuuluvia huippuja ovat Great End, Ill Crag, Broad Crag ja Sca Fell.

Selkeällä säällä huipulta voi nähdä vuoria niin Walesissa, Skotlannissa, Mansaarella kuin Irlannissakin saakka. Lakipisteeseen on ladottu kaatuneiden muistomerkiksi ympärysmitaltaan 24 metrin kokoinen kiviröykkiö, joka kunnostettiin viimeksi kesällä 2018.

Vuorenrinteessä, noin 820 metrin korkeudessa ja 400 metrin päässä huipusta on Englannin korkeimmalla sijaitseva seisovan veden muodostuma, *Broad Crag Tarn*. Vuoren juurella on puolestaan Englannin syvin järvi Wastwater, jonka pohja ulottuu 79 metrin syvyyteen.

## Luonto

Vuorella esiintyy useita arktisia ja vuoristoseutujen jäännelajeja. Huippua peittävässä louhikossa kasvaa erilaisia jäkäliä ja sammalia sekä vaivaispajua, laukkaneilikoita ja muita karujen paikkojen kasveja. Suojaisten rotkojen kätköistä löytyy joitakin kasviharvinaisuuksia, kuten tähtirikkoa, sinirikkoa, sammalrikkoa ja tunturiängelmää.

Vuorella on myös monipuolinen lintulajisto – keväällä alarinteiden niityillä näkee muun muassa kiuruja, sepelrastaita, kivitaskuja ja muuttohaukkoja. Vuorella pesii myös korppeja.

## Kiipeily
Huipulle johtaa neljä pääreittiä, jotka lähtevät Wasdale Headista, Great Langdalesta, Borrowdalesta ja Eskdalesta. Niistä suosituin (ja pisin) on Langdalesta alkava 22,5 kilometrin pituinen reitti, jonka vaeltaminen kestää 8–9 tuntia. Wasdale Headista alkava reitti on nopein ja kestää vain 2–3 tuntia.

Scafell Pike on osa National Three Peaks Challenge -haastetta, jonka osallistujat yrittävät kiivetä Englannin, Walesin ja Skotlannin korkeimmille huipuille – siis Scafell Pikelle, Snowdonille ja Ben Nevisille.

## Lähteet

## Aiheesta muualla
Sahalahden kirkonkylä

**Sahalahden kirkonkylä** on Kangasalan taajama ja osa-alue, joka oli entisen Sahalahden kunnan keskus. Asukkaita taajamassa oli yhteensä 1 200 kpl 31.12.2017 

## Lähteet
I molteplici mondi di Giovanni, il cantante Neffa

**I molteplici mondi di Giovanni, il cantante Neffa** on italialaisen poplaulaja Neffan neljäs albumi joka julkaistiin 3. lokakuuta 2003.

## Kappaleet
# Intro – 0:25
# Prima di andare via – 3:51
# Come mai – 3:40
# Quando finisce così – 3:48
# Lady – 3:18
# Ragazzina illusa – 5:40
# Disperato – 4:53
# Guardo il cielo – 2:57
# Non tornerò – 2:09
# O Tempo e o vento – 3:00
# Vieni con me – 5:16
# La nostra verità – 5:10
# Sunshiny Day – 2:25
# Le ragazze sole – 3:48
# Ancora non lo so – 3:25
# I viaggi di Ulisse/Ho sballato – 8:01

## Aiheesta muualla
* ''I molteplici mondi di Giovanni, il cantante Neffa''discogs.com-sivustolla
Pohja (Kangasala)

**Pohja** on entisen Kuhmalahden kunnan kuntakeskus Kangasalla. Se on ollut kunnan keskus 1950-luvulta lähtien. Taajamaksi sitä ei kuitenkaan ole koskaan määritelty, vaan Kuhmalahden alueen ainoa taajama on Pohjasta länteen sijaitseva Kuhmalahden kirkonkylä.

Pohja on liikenteellisesti *solmukohdassa* ja se on vaikuttanut kunnan kauppaperinteeseen. Taajamassa oli kunnan ainoa peruskoulu, terveysasema, kunnantoimisto sekä kirjasto. Tosin kirkko sijaitsee Iso-Pennon kylässä, jossa sijaitsee myös nykyisellään peruskoulun luokat 1-6. Pohjaan on viime vuosina rakennettu runsaasti uusia omakotitaloja kunnan aktiivisen tonttipolitiikan ansiosta. 1.1.2011 lähtien Kuhmalahti on ollut osa Kangasalan kuntaa.

Tervaniemenlahden eteläosa ja Peräjärvi sijaitsevat Pohjassa. 

Tunnetuimpia hahmoja Pohjan historiassa on mm. Haluatko Miljonääriksi -ohjelmassa menestynyt kalliorakennustekniikan DI Jyri Liukko. Kylän tunnetuin yhtye on pääosin Liukon veljeksistä koostunut Pohjan Tähden, joka soittaa alkukantaista black metallia.
Team Gigantti

**Team Gigantti** on elokuussa 2017 perustettu suomalainen elektronisen urheilun seura, jonka omistaa kodinelektroniikkaketju Gigantti. Se on Sponsor Insightin mukaan Suomen kolmanneksi seuratuin elektronisen urheilun seura ENCE eSportsin ja HAVU Gamingin jälkeen.

Seura on tunnetuin *[[Overwatch]]*-joukkueestaan, jota on kutsuttu Suomen parhaaksi. Se on voittanut muun muassa Overwatchin Euroopan mestaruudeksi kutsutun Contenders-sarjan vuosina 2017 ja 2019.

Seuran perusti suomalainen Tomi ”Tombha” Rinne, joka on muun muassa kilpaillut Diili-ohjelman kuudennella tuotantokaudella sekä toiminut elektronisen urheilun selostajana. Hän jätti seuran tammikuussa 2019.

## Lähteet
Golf kesäolympialaisissa 2020

**[[Golf]]issa** kilpailtiin **[[kesäolympialaiset 2020|Tokion 2020 kesäolympialaisissa]]** viidettä kertaa. Niin miesten kuin naistenkin turnaukseen osallistui 60 urheilijaa. Kumpikin turnaus koostui neljästä kierroksesta. Miesten turnaus kilpailtiin 30. heinäkuuta – 2. elokuuta ja naisten 5.–8. elokuuta. Turnaus pelattiin Kasumigaseki Country Clubilla Kawagoen kaupungissa. Kummankin kilpailun voitti yhdysvaltalainen golfaaja.

## Mitaliyhteenveto

## Mitalitaulukko

## Lähteet
Kefepiimi

**Kefepiimi**  (C19H24S2N6O5) on kefalosporiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina useiden bakteeri-infektioiden hoitamiseen. 

## Ominaisuudet ja käyttö
Kefepiimi kuuluu niin kutsuttuihin neljännen sukupolven kefalosporiineihin. Sen vaikutusmekanismi perustuu muiden saman lääkeaineryhmän molekyylien tavoin bakteerien soluseinän peptidoglykaanikerroksen biosynteesin estoon. Lääkeaine tehoaa useisiin grampositiivisiin bakteereihin esimerkiksi streptokokkeihin. MRSA-kannat ovat resistenttejä. Gramnegatiivisesta bakteereista kefepiimi tehoaa muun muassa enterobakteereihin kuten kolibakteeriin ja lisäksi *[[Pseudomonas aeruginosa]]an*. Kefepiimi on suhteellisen stabiili useita beetalaktamaaseja vastaan ja sitä on tutkittu käytettäväksi myös beetalaktamaasien inhibiittorin tatsobaktaamin kanssa. Aine annetaan ruiskeena suoneen tai lihakseen. Kefepiimiä käytetään muun muassa keuhkokuumeen, iho- ja pehmytkudostulehdusten, aivokalvotulehdusten ja virtsatietulehdusten hoitamiseen. Kefepiimiä voidaan käyttää koirien ja hevosten antibiootina.

## Haittavaikutukset
Tyypillisimmät kefepiimin aiheuttamat haittavaikutukset ovat huonovointisuus ja kefalosporiineille tyypillisesti oksentelu, ripuli ja ihottuma. Harvinaisena voi esiintyä neurologisia haittavaikutuksia.

## Lähteet
Golf kesäolympialaisissa 2020 – naisten turnaus

**Naisten [[golf]] [[Kesäolympialaiset 2020|Tokion 2020 kesäolympialaisissa]]** kilpaillaan Kasumigaseki Country Clubilla Kawagoen kaupungissa Tokiosta hieman luoteeseen 4. – 7. elokuuta. Turnaus koostuu neljästä kierroksesta. Olympiaturnaukseen pääsee 60 urheilijaa, joista yksi paikka on varattu isäntämaa Japanin golfaajalle.

## Karsinnat
Urheilijat valitaan olympiaturnaukseen erillisen rankingjärjestelmän kautta. Rankingpisteitä voi kerätä aina 28. kesäkuuta 2021 asti. Ensin turnaukseen pääsee 15 parasta pelaajaa kuitenkin siten, että yhdestä olympiakomiteasta saa osallistua korkeintaan neljä urheilijaa. Tämän jälkeen turnaukseen valitaan loput urheilijat samasta rankingjärjestelmästä kuitenkin siten, että yhdestä olympiakomiteasta saa olla korkeintaan kaksi urheilijaa. Tähän määrään lasketaan 15 parhaan joukosta valitut urheilijat. Poikkeuksena on se, että jokaisesta maanosasta pääsee vähintään yksi urheilija olympialaisiin. Lisäksi isäntämaa Japani saa nimetä yhden urheilijan kisoihin, jos Japani ei ole saanut urheilijaa rankingsysteemin kautta.

### Turnaukseen osallistuvat urheilijat

## Tulokset
*Ei pelattuja kierroksia*

## Lähteet
Limingan Niittomiehet (salibandy)

**Limingan Niittomiehet** (lyh. **LNM**) on liminkalainen urheiluseura. Seuran salibandyjaoston miesten edustusjoukkue pelaa Suomen toiseksi korkeimpaa sarjatasoa Miesten Divaria. Naisten edustusjoukkue pelaa Pohjois-Suomen alueen alinta sarjaa 3. divisioonaa.

## Lähteet
* https://lnmsalibandy.fi
* https://www.lnm.fi/salibandy/
Mäntyveräjä

**Mäntyveräjä** on Kangasalan osa-alue, joka kuuluu keskustan kaupunginosaan. Siellä sijaitsee Kirkkoharju ja sen juurella pieni Ukki-järvi.

## Lähteet

## Aiheesta muualla
* Jussila & Sepänmaa: Kangasala Mäntyveräjän suunnittelualueen muinaisjäännösinventointi 2012
Pfaler

**Pfaler**-nimisiä henkilöitä:

* Albert Pfaler (1857–1885), lääkäri, Duodecim-seuran perustajajäsen
* Frans von Pfaler (1865–1937), kenraalimajuri ja kuvernööri
* Ina von Pfaler (1882–1943), laulajatar
* Karl Alexander Pfaler (1846–1916), kirkkoherra, rovasti ja kansanperinteen kerääjä
* Leonard von Pfaler (1856–1931), pankinjohtaja ja valtiopäiväedustaja
* Teodor Natanael von Pfaler (1864–1954), kirkkoherra, opettaja, lääninrovasti ja valtiopäivämies.
Golf kesäolympialaisissa 2020 – miesten turnaus

**Miesten [[golf]] [[Kesäolympialaiset 2020|Tokion 2020 kesäolympialaisissa]]** kilpailtiin Kasumigaseki Country Clubilla Kawagoen kaupungissa Tokiosta hieman luoteeseen 29. heinäkuuta – 1. elokuuta. Turnaus koostui neljästä kierroksesta. Olympiaturnaukseen pääsi 60 urheilijaa, joista yksi paikka oli varattu isäntämaa Japanin golfaajalle.

Turnauksen voitti yhdysvaltalainen Xander Schauffele, joka pelasi neljä kierrosta kahdeksantoista alle ihannetuloksen. Schauffele voitti toiseksi tulleen slovakialaisen Rory Sabbatinin yhdellä lyönnillä. Kolmanneksi sijoittui taiwanilainen Pan Cheng-tsung.

## Karsinnat
Urheilijat valittiin olympiaturnaukseen erillisen rankingjärjestelmän kautta. Rankingpisteitä pystyi kerätä aina 21. kesäkuuta 2021 asti. Ensin turnaukseen pääsi 15 parasta pelaajaa kuitenkin siten, että yhdestä olympiakomiteasta sai osallistua korkeintaan neljä urheilijaa. Tämän jälkeen turnaukseen valittiin loput urheilijat samasta rankingjärjestelmästä kuitenkin siten, että yhdestä olympiakomiteasta sai osallistua korkeintaan kaksi urheilijaa. Tähän määrään laskettiin 15 parhaan joukosta valitut urheilijat. Poikkeuksena oli se, että jokaisesta maanosasta pääsee vähintään yksi urheilija olympialaisiin. Lisäksi isäntämaa Japani sai nimetä yhden urheilijan kisoihin, jos Japani ei ole saanut urheilijaa rankingsysteemin kautta.

## Tulokset

## Lähteet
Suvi Kokkonen

**Suvi Kokkonen** (s. 1. helmikuuta 2000 Laukaa) on suomalainen lentopalloilija, joka valittiin kaudella 2018–2019 naisten lentopalloliigan parhaaksi pelaajaksi sekä tähdistökentälliseen. Kokkonen on aiemmin palkittu vuoden 2016 naisjuniorina 2016 ja kauden läpimurtopelaajana kaudella 2017–2018.

Kokkonen pelasi kaudella 2019–2020 Hämeenlinnan Lentopallokerhossa. Hän siirtyi seuraan 17-vuotiaana vuonna 2017. Sitä ennen hän oli pelannut Kuortaneen valmennuskeskuksen eli nuorten maajoukkuevalmennusryhmässä lentopalloliigassa. Kaudeksi 2020–2021 Kokkonen siirtyi ranskalaisseura Nantesiin.

Kokkonen on nostettu yhdeksi Suomen lahjakkaimmista lentopalloilijoista. 182-senttinen laitahyökkääjä oli mukana naisten maajoukkueessa syksyllä 2016 EM-karsinnoissa. Hän on pelannut maajoukkueessa 66 maaottelua huhtikuun 2021 loppuun mennessä.

Laukaassa syntynyt Kokkonen aloitti lentopallon Leppäveden Lepässä ja siirtyi sieltä Jyväskylän JyväsLentiksen C-juniorijoukkueeseen.

## Lähteet
Merel Freriks

**Merel Freriks** (s. 6. tammikuuta 1998) on alankomaalainen käsipalloilija. Hän on pelannut Alankomaiden maajoukkueessa lokakuusta 2017 alkaen 15 ottelua ja tehnyt niissä 22 maalia. Hän on saavuttanut EM-kilpailuissa pronssia vuonna 2018.

Freriks on seuratasolla pelannut kotimaassaan Emmen & Omstrek Handballissa vuoteen 2017 sekä Saksassa HSG Bensheim/Auerbachissa vuosina 2017–2019 ja Borussia Dortmundissa vuodesta 2019.

## Lähteet